text: Kæmpe blyanter skal minde os om at stemme
  02 november 2017 kl. 14.46
  13 store gule blyanter er placeret rundt omkring i Kolding. De skal huske os på at sætte kryds ved kommunal- og regionsvalget. 
  Kolding Kommune har sat 13 store gule træblyanter op i gadebilledet. Formålet er at minde kommunens indbyggere om at bruge deres demokratiske ret og stemme til kommunal- og regionsvalget den 21. november.
  Her kan du se de 13 kæmpe blyanter
  Munkegade/Buen på pladsen foran Spar BankSøndergade/Sydbanegade i slutningen af Søndergade Helligkorsgade/Østergade på gågaden ved H&MSøndertorv på apotekets side lige før åenBanegårdspladsenSlotssøen overfor biblioteketSDUSkt. Nicolai - på hjørnet af Katrinegade/SkolegadeDen spanske trappeBilkaBiblioteketAkseltorv
  - Vi bruger gule blyanter, når vi skal stemme, så derfor synes vi, at det giver mening at lave dem kæmpestore, så man ikke kan undgå at se dem. Det er i de gule blyanter, magten sidder, siger Lars Svoger, der er leder af Design, Kommunikation og Event i Kolding kommune.
  Blyanterne er ikke noget, man lige overser. Ti af de 13 blyanter står oprejst og måler næsten tre meter fra jorden til spidsen, mens de tre største blyanter – der måler over fire meter i alt – ligger ned og kan bruges som bænk.
  - Det er noget nyt, vi prøver. Vi vil gerne være mere synlige – også steder, hvor politikerne ikke lige er, siger Lars Svoger.
  Ved du, hvem du vil stemme på? Ta' testen og find din kandidat her: 
  tvsyd.dk/kv17/kandidattest
  
  